Інтэрактыўная карта

**Назва музея :** Музей быту беларускага Палесся

Дзяржаўная ўстанова адукацыі “Сярэдняя школа №5 г.Мазыра”

**Адрас музея:** Гомельская вобласць, г.Мазыр, вул.Палесская, 22

**Профіль музея:** гісторыка- этнаграфічны

Сайт музея: scool5mozyr@mozyrroo.by

Старонка музея на сайце ўстановы адукацыі: <https://5mozyr.schools.by/pages/muzej-bytu-belaruskaga-palessja>

**Накірункі дзейнасці:** інфармаванне, навучанне, развіццё творчых здольнасцяў, зносіны, адпачынак.

**Рэалізацыя музейных праграм:** на базе музея дзейнічае аб’яднанне па інтарэсах “Краязнаўства”. Асноўныя метады рэалізацыі музейнай праграмы: метады навучання і фарміравання грамадзянска-патрыятычнай свядомасці; метады арганізацыі турысцка-краязнаўчай дзейнасці; метады стымулявання турысцка-краязнаўчай дзейнасці, паводзін навучэнцаў; метады кантролю і ацэнкі турысцка-краязнаўчай дзейнасці, паводзін навучэнцаў.

**Пералік музейных экскурсій:** “Абрады беларусаў” ,“ Паўгадзіны ў сялянскай хаце”,“Беларускія прысмакі”, “Музеі роднага горада”, “Мой радавод”, “Музейныя экспанаты”,” Таямніцы роднай хаты”, праект-экскурсія “Загадкавы куфар” і інш.

**Характарыстыка фондаў музея:** Музей уяўляе сабой фрагмент беларускай сялянскай хаты канца XIX- пачатку XX. Прадстаўлена яе ўнутранае ўбранне, сабраны экспанаты, якія даюць уяўленне аб бытавым укладзе і працоўнай дзейнасці мінулага.Экспазіцыя раскрывае характэрныя асаблівасці традыцыйнай культуры праз дэманстрацыю традыцыйнай народнай вышыўкі, прадметаў народных промыслаў. На дадзены момант у асноўным фондзе 148 адзінак, у дапаможным -3.

**Найбольш каштоўныя прадметы:** этажэрка (17.03. 1988. Г.Ельск, Прышчэп В.Ф), куфар (17.03.1988. в.Слабодка, Барысенка І.В.), ткацкі станок (20.07. 1988.в.Слабодка, Кохан А.І.), буфет кухонны (09.11.1988. Мазыр , Плашэвіч В.І.), ложак (22.03.1988. в.Слабодка, Барысенка І.В.)

**Апісанне экспазіцый:**

1. **Прадметы побыту селяніна:** серп, нажніцы, кошыкі, прасы, вешалка, калаўрот, карыта, лапата, сальніцы, чарнільніца, мухалоўка, абутковыя калодкі, каўшы, ухваты, качарга, драўляныя бочкі, грэбень для лёну, металічная міска, чыгуны і інш.
2. **Вырабы з гліны:** гладышкі, міскі, гарнец, збаны.
3. **Вырабы з дрэва:** ступы, маслабойка, ліпаўка, скрыні, апалонік, каромысел, мяла, калаўрот, лыжкі, бочкі, вілы, піла, ярмо, хамут.
4. **Беларуская вышыўка:** ручнікі, адзенне, сурвэткі, посцілкі, абрусы.
5. **Інтэр’ер сялянскай хаты:** печ, чырвоны кут.

**Узнагароды:** абласны конкурс фальклорных калектываў "Шануйце спадчыну сваю" дыплом I ступені, рэспубліканскі конкурс “Скарбонка краязнаўчых знаходак”, раённы этап. “Повязь часоў. Куфар для каштоўнасцей” , Барсукоў Д., дыплом I ступені, рэспубліканскі конкурс экскурсійных маршрутаў “Пазнаём Беларусь разам”, абласны этап, “Па гераічных сцежках Мазыра”, Шульга М., дыплом III ступені, міжнародны конкурс праектаў “Беларусь і Кітай: Мост у будучыню”, Мінькова К., дыплом III ступені, рэспубліканскі конкурс этнаграфічных музеяў, “У аб’ектыве – музейная старонка”, дыплом III ступені, конкурс праектаў “Нашчадкі традыцый”, раённы этап, дыплом II ступені, абласны этап “Лепшая метадычная распрацоўка музейнага занятку”, кіраўнік музея Курбан М.М., дыплом III ступені,раённы конкурс “Меняющийся музей в меняющемся мире”, кіраўнік музея Курбан М.М., дыплом I ступені, раённы конкурс “Экскурсійныя маршруты школьных музеяў”, кіраўнік музея Курбан М.М., дыплом III ступені,абласны этап19 выставы навукова-метадычнай літаратуры “Роля школьнага музея ў фарміраванні патрыятызму, дыплом III ступені, дыплом I ступені – рэспубліканскі этап.